b"\n_START_ARTICLE_\nIsfara\n_START_SECTION_\nHist\xc3\xb2ria\n_START_PARAGRAPH_\n\xc3\x89s una ciutat antiga de l'\xc3\x80sia central, que primer s'anomenava Asbara i despr\xc3\xa9s apareix com Asfara i Isfara. Al segle X l'esmenta al-Tabari com estaci\xc3\xb3 de la branca nord de la ruta de la seda i d'aquest per\xc3\xadode hi ha el mausoleu Hazrati Shah, tallat en fusta i \xc3\xbanic a l'Asia central. Es va desenvolupar als segles XI i XII. Al segle XV era una de les ciutats m\xc3\xa9s grans de la vall de Fergana, superada nom\xc3\xa9s per Andijan i Akhsi, i diu que estava en un tur\xc3\xb3 al sud-oest de Marghilan i que la comarca es dividia en quatre districtes (Asfara, Warukh, Sukh i Hushyar). Va passar despr\xc3\xa9s als uzbeks shib\xc3\xa0nides i sota el seu domini es van fer algunes construccions, edificis p\xc3\xbablics o mesquites, al segle XVI. Despr\xc3\xa9s fou part del khanat de Kokand i va seguir la seva sort."